CELEX: 32006R1797
Language: mt
Date: 2006-12-06 00:00:00
Title: Regolament tal-Kummissjoni (KE) Nru 1797/2006 tas- 6 ta' Diċembru 2006 dwar il-ftuħ ta' kwota tariffarja għas-sena 2007 għall-importazzjoni fil-Komunità Ewropea ta' xi oġġetti li joriġinaw min-Norveġja li jkunu ġew mill-ipproċessar ta' prodotti agrikoli koperti mir-Regolament tal-Kunsill (KE) Nru 3448/93

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               402
            
         REGOLAMENT TAL-KUMMISSJONI (KE) Nru 1797/2006
   tas-6 ta' Diċembru 2006
   dwar il-ftuħ ta' kwota tariffarja għas-sena 2007 għall-importazzjoni fil-Komunità Ewropea ta' xi oġġetti li joriġinaw min-Norveġja li jkunu ġew mill-ipproċessar ta' prodotti agrikoli koperti mir-Regolament tal-Kunsill (KE) Nru 3448/93
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi l-arranġamenti għall-kummerċ applikabbli għal ċerti oġġetti li jirriżultaw mill-ipproċessar tal-prodotti agrikoli (1), u b'mod partikolari, l-Artikolu 7(2) tiegħu,
   Wara li kkunsidrat id-Deċiżjoni tal-Kunsill 96/753/KE tas-6 ta' Diċembru 1996 fir-rigward tal-konklużjoni ta' Ftehim taħt forma ta' Skambju ta' Ittri bejn il-Komunità Ewropea, minn naħa waħda, u r-Renju tan-Norveġja, min-naħa l-oħra, dwar il-Protokoll 2 għall-Ftehim bejn il-Komunità Ekonomika Ewropea u r-Renju tan-Norveġja (2), u b'mod partikolari l-Artikolu 2 tagħha,
   Billi:
   
               (1)
            
            
               Il-ftehim taħt forma ta' Skambju ta' Ittri bejn il-Komunità Ewropea minn naħa u r-Renju tan-Norveġja min-naħa l-oħra, dwar il-Protokoll 2 tal-Ftehim bejn il-Komunità Ekonomika Ewropea u r-Renju tan-Norveġja, approvat bid-Deċiżjoni 96/753/KE, jistabbilixxi kwota tariffarja annwali applikabbli għall-importazzjoni taċ-ċikkulata u prodotti oħra ta' l-ikel li fihom il-kawkaw li joriġinaw min-Norveġja. Huwa meħtieġ li din il-kwota tinfetaħ għall-2007.
            
         
               (2)
            
            
               Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jistabbilixxi għadd ta' dispożizzjonijiet għall-applikazzjoni tar-Regolament tal-Kunsill (KEE) Nru 2913/92 li jwaqqaf il-Kodiċi Doganali Komunitarju (3), jistabbilixxi ċerti regoli għall-ġestjoni tal-kwoti tariffarji. Huwa xieraq li jiġi pprovdut li l-kwota tariffarja miftuħa minn dan ir-Regolament għandha titmexxa skond dawk ir-regoli.
            
         
               (3)
            
            
               Il-miżuri li dwarhom jipprovdi dan ir-Regolament huma konformi ma' l-opinjoni tal-Kumitat ta' Tmexxija għall-kwistjonijiet orizzontali dwar il-kummerċ ta' prodotti pproċessati li mhumiex imniżżla fl-Anness I,
            
         ADOTTAT DAN IR-REGOLAMENT:
   Artikolu 1
   Mill-1 ta' Jannar sal-31 ta' Diċembru 2007, l-oġġetti li joriġinaw min-Norveġja u importati fil-Komunità li huma elenkati fl-Anness għandhom jiġu suġġetti għad-dazji indikati f'dan l-Anness fil-limitu tal-kwota annwali msemmija hemmhekk.
   Artikolu 2
   Il-kwota tariffarja li jirreferi għaliha l-Artikolu 1 għandha tkun immaniġġata mill-Kummissjoni skond Artikoli 308a, 308b u 308c tar-Regolament (KEE) Nru 2454/93.
   Artikolu 3
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Jibda japplika mill-1 ta' Jannar 2007.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 6 ta' Diċembru 2006.
      
         
            Għall-Kummissjoni
         
         Günter VERHEUGEN
         
            Viċi-President
         
      
   
   
      (1)  ĠU L 318, 20.12.1993, p. 18. Regolament kif emendat l-aħħar mir-Regolament (KE) Nru 2580/2000 (ĠU L 298, 25.11.2000, p. 5).
   
      (2)  ĠU L 345, 31.12.1996, p. 78.
   
      (3)  ĠU L 253, 11.10.1993, p. 1. Regolament kif emendat l-aħħar mir-Regolament (KE) Nru 402/2006 (ĠU L 70, 9.3.2006, p. 35).
   
      ANNESS
      
                  Nru fl-Ordni
               
               
                  Il-kodiċi tan-NM
               
               
                  Deskrizzjoni
               
               
                  Kwota
               
               
                  Rata tad-dazju applikabbli
               
            
                  09.0764
               
               
                  ex 1806 
                  1806 20 
                  1806 31 
                  1806 32 
                  1806 90 
               
               
                  Ċikkulata u preparazzjonijiet oħra ta' l-ikel li fihom il-kawkaw ħlief it-trab tal-kawkaw, li fih zokkor miżjud jew materjal ieħor li jagħmel ħelu li jaqa' taħt il-Kodiċi NM 1806 10 
               
               
                  5 500  tunnellata
               
               
                  € 35,15/100 kg